# DuPont

### от Уикипедия, свободната енциклопедия

Химическият концерн Дюпон (E.I. du Pont de Nemours and Company) е основан през юли 1802 като компания за производство на барут от Eleuthère Irénée du Pont в Брендиуайн Крийк, близо до Уилмингтън, Делауър. DuPont прераства в една от най-големите химически компании в света, и през 20-ти век е водач на полимерната революция, като разработва много широко използвани материали като неопрен, найлон, кориан, тефлон, кевлар, майлар, дакрон, първият синтетичен каучук. DuPont също има голям принос към индустрията с хладилни агенти, разработвайки и произвеждайки индустриалната серия фреон, както и по-съвременни вещества, с по-малък отрицателен ефект върху околната среда. Компанията е също много активна в производството на оцветители и пигменти. Повечето вещества и продукти, произведени от DuPont, имат собствена търговска марка. Много от тези марки в днешно време са по-известни и по-широко използвани от генеричното наименование на продукта, например тефлон или ликра.

## [редактиране] История

През 1943 DuPont се включва в Проекта Манхатън (създаване на първата атомна бомба), като проектира, построява и експлоатира завода за плутон в Hanford. Материалите на DuPont са били от критична важност за успеха на космическата програма Аполо. През 1999 Чад Холидей, изпълнителен директор на DuPont, променя политиката на компанията към използване на суровини, произлизащи от живи растения, вместо от петролни продукти.

## [редактиране] Днес

Днес DuPont е глобална научна компания с оборот за 2004 от около $28 милиарда, има 55 000 служителя в целия свят и е 66-тата най-голяма корпорация в САЩ. Дейностите й са организирани в следните пет основни категории, познати във фирмата като търговски платформи: Електронни и комуникационни технологии, Материали, Покрития и цветни технологии, Сигурност и охрана и Селско стопанство и храни. През 2004 компанията продава текстилния си бизнес на Koch Industries, губейки едни от най-познатите си търговски марки като ликра и Thermolite.

DuPont е основният спонсор на четирикратния шампион на NASCAR Джеф Гордън. Членът на фамилията Дюпон, ексцентричният милионер и фен на борбата Джон Дюпон, през пролетта на 2006 г. финансира Българската федерация по борба със 100 000 лв.

## [редактиране] Критики

DuPont разработва фреоните, които се използват в по-старите хладилници и аерозолни опаковки, и става най-големия производител на вещества, които разрушават озона в горните слоеве на атмосферата. DuPont продава подобни вещества за 3 милиарда долара на година в целия свят. През 1987 DuPont организира кампания срещу ограничаването на използването на фреони. През април 1992 Du Pont обявява: "Ние ще спрем да продаваме фреони колкото е възможно по-скоро, но не по-късно от края на 1995 г. в САЩ и другите развити страни."

## [редактиране] Връзки

- Интернет-страница на DuPont
- Yahoo! профил на компанията
- DuPont - личности и продукти
- събщение от пресата

Взето от „http://bg.wikipedia.org../../../d/u/p/DuPont_9a74.html“.

Категории: Компании от химическата промишленост

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Français
- עברית
- Italiano
- 日本語
- Nederlands
- Polski
- Português
- Русский
- Svenska
- 中文